1914. a. sügisel puhkeb suur Maailma­sõda, mis oma sündmuste ja tagajärgedega paiskab segi senise kodanliku maailma­korra, luues ühtlasi uusi olukordi ning arenguvõimalusi. Võtab aega, enne kui see uus kääriv maailm hakkab kajastust leid­ma loovas kirjanduses. Ka Metsanurgalt saame enne veel kaks teost vanamaailma elust ja olustikust. Need teosed on: novell  "Tohooja Anton" (1916) ja "Taavet Soovere elu ja surm" (1922). Mõlemad teosed kor­davad ja teisendavad "Orjades" algatatud motiive.